钦定古今图书集成/明伦汇编/官常典/第586卷 > 《奉和严中丞西城晚眺十韵》前人
## 钦定古今图书集成/明伦汇编/官常典/第586卷 > 《奉和严中丞西城晚眺十韵》前人

汲黯匡君切，廉颇出将频。直辞才不世，雄略动如神。
政简移风速，诗清立意新。层城临媚景，绝域望馀春。
旗尾蛟龙会，楼头燕雀驯。地平江动蜀，天阔树浮秦。
帝念深分阃，军须远筭缗。花罗封蛱蝶，瑞锦送麒麟。
辞第输高义，观图忆古人。《征南》多兴绪，事业暗相亲。